**TÖÖVÕTULEPING nr 3.2-4/24/1907-1**

**Transpordiamet,** registrikoodiga 70001490, aadress Valge 4, 11413 Tallinn (edaspidi **Tellija**), mida volituse alusel esindab Transpordiameti strateegilise planeerimise teenistuse direktor Martin Lengi,

ja

**Tallinna Ülikool**, registrikoodiga 74000122, aadress Narva mnt 25, 10120 Tallinn (edaspidi **Töövõtja**), mida põhimääruse alusel esindab Tallinna Ülikooli teadusprorektor Katrin Niglas,

Tellija ja Töövõtja (edaspidi koos **Pooled** või eraldi **Pool**), sõlmisid töövõtulepingu (edaspidi **Leping**) alljärgnevas:

1. Lepingu ese
   1. Lepingu esemeks on interaktiivse digiplatvormi ja uute õppematerjalide loomine ning olemasolevate õppematerjalide digitaliseerimine uude platvormi, digiplatvormi kasutaja koolituse läbiviimine Tellijale (edaspidi **Töö**), mida Töövõtja kohustub tegema vastavalt Lepingus ja Lepingu Lisades toodud tingimustele. Tööna käsitletakse kõiki töid ja toiminguid, sh Lepingus nimetamata töid ja toiminguid, mis on vajalikud Lepingus ettenähtud tulemuse saavutamiseks, samuti Töö vastuvõtmiseks vajaliku dokumentatsiooni vormistamisega seotud toiminguid.
2. Lepingu üldtingimused
   1. Lepingul on selle sõlmimise hetkel järgmised lisad:
      1. Lisa 1 – Tehniline kirjeldus.
      2. Lisa 2 – Töövõtja poolt esitatud hinnapakkumus ja visiooni kirjeldus.
      3. Lisa 3 – Tööde üleandmis- ja vastuvõtmisakti vorm.
   2. Pooled juhinduvad Lepingu täitmisel lisaks Lepingule ja selle lisadele ka Eesti Vabariigis kehtivatest õigusaktidest, eeskirjadest, standarditest ning vajadusel muudest vastava valdkonna tehnilistest dokumentidest.
   3. Leping on sõlmitud riigihanke “Digiõpiku platvorm“ (viitenumber 283971) tulemusena.
   4. Kui Lepingus ei ole sätestatud teisiti, siis viiteid kindlale punktile, alapunktile või lisale tõlgendatakse viidetena Lepingu vastavale punktile, alapunktile või lisale. Lepingus on kasutatud pealkirju vaid viitamise lihtsustamise huvides ning neid ei arvestata Lepingu sätete defineerimisel, tõlgendamisel või piiramisel. Lepingus, kus kontekst seda nõuab, võivad ainsuses olevad sõnad tähendada mitmust ja vastupidi.
   5. Lepingu dokumentide vastuolude korral lähtutakse hilisemast dokumendist. Lepingu allkirjastamise hetkel olemasolevaid Lepingu dokumente loetakse samaaegseteks.
   6. Lepingu täitmise keel on eesti keel, muuhulgas on see ka lepingu sõlmimise, töökoosolekute jm suhtluse ning tööde dokumenteerimise keel, kuid Täitja peab arvestama, et projektimeeskonna liikmed peavad vajadusel olema võimelised töötama ingliskeelse dokumentatsiooniga.
3. Tähtajad ja Töö üleandmine
   1. Töö teostamist alustatakse koheselt pärast Lepingu allkirjastamist Poolte poolt.
   2. Töö teostamine toimub alljärgneva ajakava kohaselt:
      1. I etapp: digiplatvormi prototüübi loomine ja testimine Lisa 1 punktis 2.4. nimetatud isikutega (testijad). Töö I etapi tulemuse (prototüübi) peab Töövõtja esitama Tellijale hiljemalt 45 kalendripäeva jooksul alates Lepingu sõlmimisest. Testijad annavad Töövõtjale tagasiside hiljemalt 5 tööpäeva jooksul alates prototüübi esitamisest Tellijale.
      2. II etapp: I etapis vastuvõetud ja testijate tagasiside järgi kohandatud prototüübi alusel digiplatvormi loomine, Tellijaga testimine, testimise tagasiside alusel digiplatvormi parendamine ning uute õppematerjalide loomine. Tellija testib digiplatvormi ja annab tagasiside 5 tööpäeva jooksul alates selle esitamisest Tellijale. Töö loetakse vastu võetuks kui Tellija kinnitab Töövõtjale, et digiplatvorm on testitud ja digiplatvorm ning õppematerjalid sobilikuks tunnistatud. Töö II etapi tulemuse (testitud lõpliku digiplatvormi) peab Töövõtja esitama Tellijale hiljemalt 260 kalendripäeva jooksul alates I etapi vastuvõtmisest.
      3. III etapp: koolituse korraldamine Tellijale vastavalt Lisa 1 punktile 2.6. Tähtaeg: hiljemalt 14 päeva jooksul alates II etapi vastuvõtmisest.
   3. Töö üleandmisel esitab Töövõtja Tellijale Lepingu kohase Tööde üleandmis- ja vastuvõtmisakti.
   4. Tellija peab Töö üle vaatama 5 tööpäeva jooksul pärast Töö ning üleandmis- ja vastuvõtmisakti saamist.
   5. Juhul, kui Töö vastuvõtmisel on Tellijal pretensioone Töö kvaliteedi ja/või Lepingule vastavuse osas, ei allkirjasta Tellija kontaktisik üleandmis- ja vastuvõtmisakti ning edastab Töövõtjale kirjalikult Töös ilmnenud vead ning puudused. Töövõtja kohustub vead ning puudused likvideerima 5 tööpäeva jooksul alates Tellija poolt kirjaliku teate saamisest ja esitama parandatud Töö Tellijale (täiendav tähtaeg vastavalt võlaõigusseaduse § 114).
   6. Kui Töö (sh Töö osa) kontrollimisel selgub, et Töös on puudused, loetakse Töö tähtaegselt üle andmata. Tellijal on õigus kuni puuduste likvideerimiseni Töövõtja poolt keelduda Töö vastuvõtmisest ja selle eest maksmisest.
4. Poolte õigused ja kohustused
   1. Tellijal on õigus:
      1. igal ajal teha järelpärimisi Tööde tegemise hetke olukorra kohta ning kontrollida Töö tegemise käiku;
      2. pöörduda kolmandate isikute poole sõltumatu eksperthinnangu saamiseks Töö kvaliteedi kohta;
      3. kasutada õiguskaitsevahendeid (sh öelda Leping üles), samuti nõuda Lepingus sätestatud juhtudel leppetrahvi, kui Töövõtja ei pea kinni Lepingus, selle lisades või muudes Lepingu juurde kuuluvates dokumentides sätestatud tähtaegadest, kvaliteedinõuetest, maksumusest, samuti kui Töövõtja ei täida või täidab mittevastavalt muid endale Lepinguga võetud kohustusi.
   2. Tellijal on kohustus:
      1. tasuda Töövõtjale nõuetekohase Töö teostamise eest vastavalt Lepingule;
      2. tasuda viivist vastavalt Lepingule.
      3. kontrollida punkti 4.4.4. alusel esitatud Tööd teostavate isikute vastavust Lisa 1 punktis 5.1. sätestatud tingimustele hiljemalt 3 tööpäeva jooksul ning kooskõlastada isik(ud) või keelduda kooskõlastamisest kui kandidaat/kandidaadid ei vasta Lisa 1 punktis 5.1 toodud nõuetele.
   3. Töövõtjal on õigus:
      1. saada Tellijalt Töö tegemiseks vajalikku informatsiooni ja juhiseid;
      2. saada Töö eest Lepingus kokkulepitud tasu.
   4. Töövõtjal on kohustus:
      1. teha Töö vastavalt Lepingule;
      2. tagada Töö tegemisel vajaliku kvalifikatsiooniga tööjõu kasutamine ja kui konkreetsete tööde tegemiseks on õigusaktides kehtestatud nõuded, et vastavat tööd võivad teostada isikud, kellel on muuhulgas majandustegevuse teade, tegevusluba või registreering, siis tagada, et vastavaid töid teostaksid isikud, kellel on nõutud majandustegevuse teade, tegevusluba või registreering või muu dokument, mis annab isikule õiguse vastava töö tegemiseks;
      3. Lepingut täita Lisa 1 punkti 5.1. tingimuste kohaste isikutega;
      4. esitada Tellija kontaktisikule kooskõlastamiseks Tööd teostavate isikute kvalifikatsiooni kajastavad dokumendid hiljemalt 3 tööpäeva jooksul alates Lepingu sõlmimisest. Tellija kontaktisiku poolse kooskõlastamisest keeldumise korral esitada hiljemalt 2 tööpäeva jooksul uus kandidaat/uued kandidaadid Tellijale kooskõlastamiseks.
      5. teavitada eelpool nimetatud isiku vahetumise vajadustest Tellija kontaktisikut esimesel võimalusel ning esitada Tellija kontaktisikule uue kandidaadi kvalifikatsiooni kajastavad dokumendid. Isikute vahetumise korral peab olema tagatud, et töid teostavad vähemalt riigihanke alusdokumentides nõutud kvalifikatsiooniga isikud. Isiku vahetamiseks on vajalik Tellija nõusolek.
      6. tagada, et kui Töövõtja tugines hankemenetluses kvalifitseerimise tingimuste vastavuse tõendamiseks teiste isikute vahenditele, siis teised isikud osalevad vahetult Lepingu täitmisel alltöövõtjana vähemalt osas, milles teiste isikute vahenditele tugineti;
      7. vastutada selle eest, et Töö oleks tehtud korrektselt ja kvaliteetselt;
      8. leppida esimene kohtumine Tellijaga kokku kohe pärast lepingu allkirjastamist ja töökoosolekuid Tellijaga korraldada perioodilisusega vähemalt kord kuus;
      9. kinni pidama enda poolt pakkumuses esitatud visiooni kirjelduses esitatust (vajadusel arvestada Tellija ettepanekutega);
      10. informeerida viivitamatult Tellijat Töö tegemise käigus tekkinud probleemidest;
      11. esitada täpsustavad küsimused koosolekute vormis, mis protokollitakse Täitja poolt;
      12. anda oma kontaktisiku kaudu (punkt 8.1.) Tellija kontaktisikule (punkt 8.2.) regulaarset ülevaadet Töö teostamise käigust;
      13. tasuda leppetrahvi vastavalt Lepingule.
   5. Pooltel on õigus Lepingust tulenevaid ja sellega seotud nõudeid ja kohustusi kolmandatele isikutele üle anda ainult teise Poole eelneval nõusolekul, mis on Lepinguga samas vormis. Mittekohaselt üle antud nõuete ja kohustuste osas jääb teise Poole ees vastutavaks nõuded ja/või kohustused üle andnud Pool.
5. Autoriõigused
   1. Töövõtja annab Tellijale ainulitsentsi koos all-litsentsi andmise õigusega kõigile Lepingu alusel teostatud Tööle tekkivatele varalistele õigustele, sealhulgas autoriõiguse seaduse § 131 ja § 132 nimetatud varalistele õigustele, ning need loetakse Tellijale üleantuks Lepingu hinna tasumisega.
   2. Töövõtja kinnitab, et ta on võtnud tarvitusele kõik meetmed autori(te) isiklike õiguste realiseerimiseks viisil, mis ei takista ega raskenda Töö tulemusena valminud teose kasutamist ega varaliste õiguste teostamist Tellija poolt. Töövõtja annab mittevaraliste intellektuaalomandi õiguste osas Tellijale selliste õiguste kasutamiseks tähtajatu ja piiranguteta litsentsi.
   3. Töövõtja kinnitab Lepingu sõlmimisega, et Töö tulemusena valminud teose kasutamisel ei pea autori(te) nimi (nimed) olema tähistatud.
   4. Töövõtja kinnitab Lepingu sõlmimisega, et autor(id) on andnud nõusoleku teha Tellijal Töö tulemusena valminud teoses ja selle pealkirjas mistahes muudatusi, samuti lisada teosele teiste autorite teoseid (illustratsioone, eessõnasid, järelsõnasid, kommentaare, selgitusi, uusi osasid jms).
   5. Lepingu punktis 5 nimetatud õigused kehtivad territoriaalsete piiranguteta ja autoriõiguse kehtivusaja jooksul.
6. Tasumine
   1. Töö teostamise maksumus on 44 500,00 eurot (edaspidi **Tasu**), millele lisandub käibemaks.
   2. Tellija tasub Töövõtjale Lepingu tingimuste kohaselt teostatud Töö eest kahes osas alljärgnevalt:
      1. 50 % Tasust, millele lisandub käibemaks, pärast punktis 3.2.1. nimetatud kohustuste täitmist ning üleandmis-ja vastuvõtmisakti allkirjastamist Poolte poolt.
      2. 50 % Tasust, millele lisandub käibemaks, pärast punktis 3.2.3. nimetatud kohustuste täitmist ning üleandmis-ja vastuvõtmisakti allkirjastamist Poolte poolt.
   3. Tellija tasub Töövõtjale Poolte poolt allakirjutatud Tööde üleandmis- ja vastuvõtmisakti alusel koostatud arve alusel 20 kalendripäeva jooksul pärast arve saamist.
   4. Arve tuleb esitada 7 kalendripäeva jooksul, pärast Töö vastuvõtmist Tellija poolt, masintöödeldaval kujul, e-arvena, mis vastab Rahandusministri 11.04.2017 määrusele nr 24 „Masintöödeldava algdokumendi juhendi kehtestamine“. Arve loetakse laekunuks selle Transpordiameti arvete halduskeskkonda laekumise kuupäevast. Mitteresidentidel tuleb pdf-formaadis arve saata meiliaadressile invoices@transpordiamet.ee või edastada see e-arvena rahvusvahelise Peppol süsteemi kaudu. Arvele tuleb märkida kontaktisiku nimi, Lepingu number ja riigihangete registri hankelepingu osa viitenumber 283971 001 000 000.
7. Poolte vastutus
   1. Töövõtja on kohustatud hüvitama Lepingu mittetäitmise või mittekohase täitmisega Tellijale tekitatud kahju ja Tellija poolt seoses Töövõtja poolse Lepingu rikkumisega tehtud kulutused.
   2. Tellija kohustub Töövõtjale lepingu rikkumise korral hüvitama Lepingu rikkumisega tekitatud kahju ning Töövõtja poolt Tellija poolse Lepingu rikkumisega seoses tehtud kulutused.
   3. Töövõtjal on õigus nõuda Tellijalt viivist tasumisega viivitamise korral 0,2% tähtaegselt tasumata arve summast iga tasumise tähtpäeva ületanud päeva eest.
   4. Tellijal on õigus rakendada sanktsioonina leppetrahvi iga rikkumise korral kuni 10% Tasust, kokku mitte rohkem kui 30% Tasust, kui Töövõtja on rikkunud oma Lepingulisi kohustusi. Leppetrahvinõude või teate leppetrahvinõude esitamise kavatsusest peab Tellija Töövõtjale esitama 6 kuu jooksul kohustuse rikkumise avastamisest arvates.
   5. Juhul kui Töövõtja rikub Lepingus sätestatud tähtaegu, on Tellijal õigus nõuda Töövõtjalt leppetrahvi 0,2% Tasust iga viivitatud päeva eest. Leppetrahvinõude või teate leppetrahvinõude esitamise kavatsusest peab Tellija Töövõtjale esitama 6 kuu jooksul kohustuse rikkumise avastamisest arvates. Tähtaegade ületamise korral ei kohaldu eelmises punktis sätestatud leppetrahvi piirmäär.
   6. Pooled on kokku leppinud, et Töövõtja kohustub hüvitama Lepingu täitmise käigus tekkinud kahju kolmandatele isikutele. Töövõtja kohustub oma kulul esindama Tellijat Lepingu alusel täidetavate ülesannete või toimingutega seotud kõigis vaidlustes (sh kohtuvaidlustes) kolmandate isikutega ning kandma kõik sellega kaasnevad menetluskulud.
   7. Tellija võib Töö Lepingu tingimustele mittevastavusele tugineda seaduses sätestatud aegumistähtaja jooksul.
8. Poolte kontaktisikud
   1. Töövõtja kontaktisik: Priit Tammets, tel: (+372) 5667 2630, e-post: priit.tammets@tlu.ee.
   2. Tellija kontaktisik: Darja Lukašenko-Tšistotin, tel: (+372) 58516092, e-post: [darja.lukasenko@transpordiamet.ee](mailto:darja.lukasenko@transpordiamet.ee).
9. Lepingu kehtivus
   1. Leping jõustub selle allkirjastamisel ja kehtib kuni Lepingust tulenevate kohustuste täitmiseni.
   2. Tellija võib Lepingust taganeda ning nõuda leppetrahvi kuni 10% Tasust, kui Töövõtja rikub oluliselt oma õigusaktidest või Lepingust tulenevaid kohustusi. Tellija võib Lepingu üles öelda võlaõigusseaduses ettenähtud korras. Tellijal on õigus nimetatud summa maha arvata Töövõtjale tasumisele kuuluvast summast.
   3. Töövõtja võib Lepingust taganeda, kui Tellija rikub oluliselt Lepingu tingimusi. Sellisel juhul on Tellija kohustatud Töövõtjale hüvitama Töövõtja poolt Lepingu täitmisel tehtud kulutused.
   4. Leping loetakse koheselt lõppenuks, kui Töövõtja tegevus lõpeb või kuulutatakse välja Töövõtja pankrot.
10. Teated
    1. Pooltevahelised Lepinguga seotud teated peavad olema esitatud kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele Poolele ei ole õiguslikke tagajärgi.
    2. Informatsioonilist teadet võib edastada telefoni teel.
    3. Kirjalikud teated saadetakse Lepingu Pooltele e-posti teel, selle võimaluse puudumisel antakse Lepingu Pooltele üle allkirja vastu või saadetakse postiga registrijärgsel aadressil. Kui ühe Poole teade on teisele Poolele saadetud Lepingus märgitud e-posti aadressile, loetakse see kättetoimetatuks järgmiseks tööpäevaks.
11. Muud tingimused
    1. Lepingut võib muuta kooskõlas kehtivate õigusaktidega. Kirjalikult vormistamata Lepingu muudatused on tühised.
    2. Kõik Lepingu tõlgendamisest või täitmisest tulenevad vaidlused püütakse lahendada Lepingupoolte vaheliste läbirääkimiste teel. Kokkuleppe mittesaavutamisel lahendatakse vaidlus Harju Maakohtus vastavalt Eesti Vabariigis kehtivatele õigusaktidele.
    3. Kõigis küsimustes, mis ei ole reguleeritud Lepinguga, juhinduvad Pooled Eesti Vabariigi vastavatest õigusaktidest.
    4. Leping allkirjastatakse Poolte poolt digitaalselt.
12. Isikuandmete töötlemine
    1. Lepingu täitmisega seotud isikuandmete töötlemisel tuleb rakendada asjakohaseid tehnilisi ja korralduslikke meetmeid sellisel viisil, et töötlemine vastab isikuandmete kaitse üldmääruses (GDPR) ja isikuandmete kaitse seaduses sätestatud nõuetele (edaspidi koos: **Isikuandmete õigusaktid**).
    2. Volitatud töötlejal (Töövõtjal) on keelatud kaasata teist volitatud töötlejat ilma vastutava töötleja (Tellija) eelneva konkreetse või üldise kirjaliku loata.
    3. Lepingu alusel töödeldakse Lepingu esemega seotud isikute isikuandmeid.
    4. Lepingu alusel töödeldakse isikuandmeid eesmärgiga täita Leping ja saavutada ettenähtud tulemused.
    5. Lepingu alusel töödeldakse isikuandmeid üksnes Lepingu kehtivuse ajal.
    6. Volitatud töötleja on lisaks isikuandmete õigusaktides sätestatule kohustatud:
    7. töötlema isikuandmeid vajaliku hoolsusega ja ainult ulatuses, mis on vajalik Lepingus kokkulepitud teenuse osutamiseks;
    8. töötlema isikuandmeid ainult vastutava töötleja dokumenteeritud juhiste alusel;
    9. hoidma Lepingu täitmisel teatavaks saanud isikuandmeid konfidentsiaalsena;
    10. täitma andmeturbe seaduslikke nõudeid ja rakendada andmete kaitseks piisavaid ning kaasaegseid kaitsemeetmeid;
    11. aitama vastutaval töötlejal täita kohustusi seoses andmesubjektide esitatud taotlustega;
    12. aitama vastutaval töötlejal täita GDPR artiklites 32–36 sätestatud kohustusi, võttes arvesse isikuandmete töötlemise laadi ja volitatud töötlejale kättesaadavat teavet;
    13. pärast andmetöötlusteenuse osutamise lõppu kustutab kõik isikuandmed ja kustutab olemasolevad koopiad;
    14. teeb vastutavale töötlejale kättesaadavaks kogu teabe, mis on vajalik GDPR artiklis 28 sätestatud kohustuste täitmise tõendamiseks, ning võimaldab vastutaval töötlejal või tema poolt volitatud muul audiitoril teha auditeid, sealhulgas kontrolle, ja panustab sellesse;
    15. järgima isikuandmete õigusaktides sätestatud tingimusi teise volitatud töötleja kaasamiseks.
13. Poolte allkirjad

Tellija: Töövõtja:

Martin Lengi Katrin Niglas

strateegilise planeerimise teenistuse direktor Tallinna Ülikooli teadusprorektor

*/allkirjastatud digitaalselt/ /allkirjastatud digitaalselt/*

# Lisa 3

# TÖÖ ÜLEANDMIS- JA VASTUVÕTMISAKT

Käesolevaga **………..** annab üle ja Transpordiametvõtabvastu kooskõlas lepinguga “………….”, mis on sõlmitud ........................................., alljärgneva töö:

\_\_\_ etapi tööd vastavalt järgnevale kirjeldusele:

Tööde teostamise periood ….........

Üleantavate eksemplaride arv:

Digitaalselt esitatud andmed:

Märkused:

Tellija kontaktisik: Töövõtja kontaktisik:

*/allkirjastatud digitaalselt/ /allkirjastatud digitaalselt/*